58 
Beskaffenhed som de nys beskrevne; ved Grunden vare de lidt sam- 
menvoxede, forøvrigt kun sammenbøjede til en aaben Frugtknude, 
hvori dog hverken fandtes Æg eller noget Spor af en midtstillet, 
søjleformet Ægstol. De andre Blomster i Skjærmen viste adskillige 
Variationer i det enkelte; undertiden dannede et Frugtblad en selv- 
stændig Frugtknude med 3—4 runde Æg; i 1 Blomst fandtes inderst 
i Blomsten noget, der lignede en rudimentær, midtstillet Ægstol med 
flere misdannede, flade Æg; undertiden var et Par af de misdannede 
Frugtblade sammenvoxede næsten til Spidsen; kun i Skjærmens yderste 
Blomster vare alle Led af Blomsten til Stede; intet Steds var noget 
Blad uddannet som Støvblad eller Kronblad. I Museet opbevares 
2 af de nys beskrevne Blomsterstande i Spiritus. 
Til Havens Samling har jeg endvidere afgivet en Blomsterstand 
af Primula elatior, der 1 en anden Henseende afviger fra det normale; 
den bestaar nemlig af en uægte Krans med Blomsterne i Spiral samt 
en endestillet Skjærm af sædvanlig Bygning; Kransen og Skjærmen 
ere adskilte ved et ca. 15 mm. langt nøgent Axeparti. Med andre Ord: 
den først dannede Skjærm er gjennemvoxet, hvorefter Blomsterskaftets 
Væxtspids har dannet en ny Skjærm. Dækbladene og Blomsterne 
vise intet abnormt. Denne Blomsterstand har Interesse derved, at 
medens de fleste Primula-Arter, saasom f. Ex. P. elatior og P. officinalis, 
have Blomsterne samlede i en enkelt, endestillet Skjærm, saa er der 
andre Årter, saasom P. japonica og P. chinensis, der have en Blom- 
sterstand, dannet af en eller flere uægte Kranse samt en endestillet 
i 
| 
Skjærm. Den omtalte abnorme Blomsterstand viser Overgang fra dem. 
ene til den anden Form. Disse Misdannelser hos P. elatior har jeg 
ikke set beskrevne, men vel adskillige andre, der have Lighedspunkter 
med dem (se Cramer: Bildungsabweichungen 1864 p. 13, med Lite- 
raturhenvisninger, navnlig til Moquin-Tandon, Engelmann og De 
Candolle). 
I Foraaret 1880 fandt jeg et abnormt udviklet blomstrende 
Exemplar af Tulipa Gesneriana L., nu opbevaret i Spiritus i 
Havens Samling. Løg, Blomsterskaft og Blomst vare normale; 
Blomsterskaftet bar 3 kraftige Løvblade; Knoppen i Hjørnet af det 
nederste og kraftigste Løvblad havde udviklet sig til et Løg, der var 
hævet c. 3 ctm. over Jordoverfladen. Dette overjordiske Løg bestaar 
af 1 hindeagtigt Skjæl, der vender Ryggen til Moderaxen, samt af 5 
kjødfulde, spiralstillede Løgskjæl, der aftage i Størrelse indefter, de 
ere alle temmelig stærkt, næsten stjærneformet udspærrede; deres 
Basis er kun i forholdsvis ringe Grad omfattende. Dette overjordiske 
Løg var ved Plantens Optagelse yi Juni, efter Afblomstringen, c. 
3 ctm. bredt. 
En anden abnorm Form af en blomstrende Tulipa Gesneriana 
indsendtes til Haven Foraaret 1881 i talrige Exemplarer. Det abnorme 
bestod her i en ualmindelig rig Blomsterudvikling, idet der nemlig 
fra Blomsterskaftets øverste Blade, der i Form- og Farve dannede 
Overgang til Blomsterdækbladene, havde udviklet sig sekundære, 
blomstrende Grene; paa denne Maade kom ethvert fra Løget udsendt 
Skaft til at bære indtil 3 Blomster. Denne Misdannelse er vistnok 
forøvrigt ret hyppig og forekommer ogsaa hos andre Tulipa-Arter, 
saaledes har den her i let vist sig hos T. Celsiana Red. 
